Að lifa á réttri hillu gerir lífið skemmtilegt Á einum fallegasta stað á Hvanneyri stendur nýlegt og glæsilegt einbýlishús . Byggt með höndum húsráðenda sjálfra sem fengu hugboð um að gæfulegt væri að hafa það á einni hæð . Það kæmi sér betur . Útsýninu er viðbrugðið yfir flæðiengjar Hvanneyrar , fjöll og dali Borgarfjarðar með sjálfan Snæfellsjökul út við sjóndeildarhring . Hjónin Svava Sjöfn Kristjánsdóttir og Pétur Jónsson búa á þessum draumastað . Bæði eru Borgfirðingar þótt rætur Svövu liggi norður í Skagafirði . Lífið hefur gefið þeim margt , flest sætt , sumt súrt og nú standa þau á tímamótum . Gróskumikið fyrirtæki sitt , PJ-byggingar ehf. sem meðal annars hefur byggt fjölda nemendagarða á Hvanneyri , hafa þau selt til sona sinna svo Pétur hefur staðið þar upp úr stjórnunarstóli og Svava hefur tekist á við MS sjúkdóm um nokkra hríð . Bæði vinna þau minna en áður var og finnst það ekki verra . Segja árin hafa liðið hratt enda alla tíð verið á réttri hillu , borið gæfu til að gera vel , sem geri fólki auðveldara að hafa jákvæðina að leiðarljósi . Sjá ítarlegt viðtal við þau hjón í Skessuhorni sem kom út í dag .